**1.PIELIKUMS**

Limbažu novada domes

24.11.2022. sēdes lēmumam Nr.1102

(protokols Nr.17, 4.)

Ziņojums par Teritorijas plānojuma izstrādes procesu

 Saskaņā ar Salacgrīvas novada domes 2014.gada 30.jūlija lēmumu Nr.263 (protokols Nr.7; 24.§) “Par Salacgrīvas novada Teritorijas plānojuma 2016. – 2027.gadam izstrādes uzsākšanu” (turpmāk tekstā – Teritorijas plānojums) tika uzsākta Teritorijas plānojuma izstrāde. Salacgrīvas novada Teritorijas plānojuma līdz 2030.gadam izstrādātājs SIA “RP Alianse”.

Publisko apspriešanu laikā tika saņemti juridisku un fizisku personu iesniegumi ar priekšlikumiem vai iebildumiem. Saņemtos priekšlikumus izvērtēja toreizējā Salacgrīvas novada pašvaldības Teritorijas plānojuma izstrādes darba grupa un ziņojums par to ņemšanu vērā iekļauts Pielikumā Nr.2 “Ziņojums par saņemtajiem priekšlikumiem un institūciju atzinumiem. Privātpersonu un juridisku personu iesniegumu izvērtējums”.

 Pārskats par saņemtajiem institūciju atzinumiem iekļauts Pielikumā Nr.3. “Ziņojums par saņemtajiem priekšlikumiem un institūciju atzinumiem. Institūciju atzinumu izvērtējums”.

Saskaņā ar Salacgrīvas novada domes 2018.gada 16.maija sēdes lēmumu Nr.156 (protokols Nr.5; 1.§) “Par Salacgrīvas novada Teritorijas plānojuma 2018.-2029.gadam 1.redakcijas un vides pārskata 1.redakcijas nodošanu publiskajai apspriešanai un institūciju atzinumu saņemšanai” tika uzsākta Teritorijas plānojuma 1.redakcijas publiskā apspriešana. Teritorijas plānojuma 2018.-2029.gadam izstrādes vadītājs - Salacgrīvas novada domes priekšsēdētāja vietnieks attīstības jautājumos Jānis Cīrulis.

Teritorijas plānojuma 1.redakcijas un vides pārskata 1.redakcijas publiskā apspriešana.

Teritorijas plānojuma 1.redakcijas un vides pārskata publiskā apspriešana notika no 2018.gada 28.maija līdz 2018.gada gada 7.jūlijam. Publiskās apspriešanas laikā saņemti 15 institūciju atzinumi un 72 iesniegumi no privātpersonām. Pēc publiskās apspriešanas noslēgšanās Teritorijas plānojums tika nodots pilnveidošanai.

Saskaņā ar Salacgrīvas novada domes 2019.gada 22.maijā pieņemto lēmumu Nr.200 (protokols Nr.6; 3.§) “Par grozījumiem Salacgrīvas novada domes 2014.gada 30.jūlija lēmumā Nr.263 “Par Salacgrīvas novada Teritorijas plānojuma 2016.-2027.gadam izstrādes uzsākšanu”, tika nolemts grozīt lēmuma nosaukumu un izteikt to šādā redakcijā “Par Salacgrīvas novada Teritorijas plānojuma līdz 2030.gadam izstrādes uzsākšanu”.

Saskaņā ar Salacgrīvas novada domes 2019.gada 22.maija sēdes lēmumu Nr.201 (protokols Nr.6; 4.§) “Par Salacgrīvas novada Teritorijas plānojuma līdz 2030.gadam papildinātās redakcijas un vides pārskata papildinātās redakcijas nodošanu publiskajai apspriešanai un institūciju atzinumu saņemšanai” tika uzsākta Teritorijas plānojuma papildinātās redakcijas (2.0) publiskā apspriešana.

Teritorijas plānojuma papildinātās 2.redakcijas un vides pārskata publiskā apspriešana.

Publiskā apspriešana notika no 2019.gada 31.maija līdz 2019.gada 21.jūnijam. Publiskās apspriešanas laikā saņemti 14 institūtu atzinumi un 11 iesniegumi no privātpersonām. Pēc publiskās apspriešanas noslēgšanās Teritorijas plānojums tika nodots pilnveidošanai.

Saskaņā ar Salacgrīvas novada domes 2019.gada 17.jūlija sēdes lēmumu Nr.289 “Par Salacgrīvas novada Teritorijas plānojuma līdz 2030.gadam papildinātās redakcijas un vides pārskata papildinātās redakcijas nodošanu publiskajai apspriešanai un institūciju atzinumu saņemšanai” tika uzsākta Teritorijas plānojuma papildinātās redakcijas (3.0) publiskā apspriešana.

Teritorijas plānojuma papildinātās 3.redakcijas un vides pārskata publiskā apspriešana.

Publiskā apspriešana notika no 2019.gada 27.jūlija līdz 2019.gada gada 17.augustam. Publiskās apspriešanas laikā saņemti 18 atzinumi no institūcijām un 4 iesniegumi no iedzīvotājiem. Pēc publiskās apspriešanas noslēgšanās Teritorijas plānojums tika nodots pilnveidošanai. Teritorijas plānojuma izstrādes vadītājs Kristaps Močāns.

Saskaņā ar Salacgrīvas novada domes 2019.gada 11.decembra sēdes lēmumu Nr.496 “Par Salacgrīvas novada Teritorijas plānojuma līdz 2030.gadam pilnveidotās redakcijas (3.1.) nodošanu publiskajai apspriešanai un institūciju atzinumu saņemšanai” tika uzsākta Teritorijas plānojuma papildinātās redakcijas publiskā apspriešana.

Teritorijas plānojuma pilnveidotās 3.1 .redakcijas publiskā apspriešana.

Publiskā apspriešana notika no 2019.gada 27.decembra līdz 2020.gada 17.janvārim. Publiskās apspriešanas laikā saņemti 17 atzinumi no institūcijām un 11 iesniegumi no iedzīvotājiem.

2020.gada 10.februārī saņemts Teritorijas plānojuma izstrādes vadītāja Kristapa Močāna ziņojums par Salacgrīvas novada teritorijas plānojuma līdz 2030.gadam atkārtoti papildinātās redakcijas (4.0) sabiedriskās apspriešanas laikā saņemto institūciju atzinumu un iedzīvotāju priekšlikumu izvērtēšanu. Izstrādes vadītājs pēc redakcionālu precizējumu veikšanas Teritorijas plānojumā rekomendēja virzīt Teritorijas plānojuma papildināto redakciju (4.0) apstiprināšanai domes sēdē.

Salacgrīvas novada Teritorijas plānojuma līdz 2030.gadam izstrādātājs SIA “RP Alianse” 2020.gada 10.februārī Salacgrīvas novada domē iesniedza Salacgrīvas novada Teritorijas plānojuma līdz 2030.gadam galīgo redakciju, kurā tika iestrādāti redakcionālo kļūdu labojumi.

2020.gada 19.februārī Salacgrīvas novada dome pieņēmusi lēmumu Nr.38 “Par Salacgrīvas novada Teritorijas plānojuma līdz 2030.gadam un Vides pārskata apstiprināšanu un saistošo noteikumu Nr.4 “Salacgrīvas novada teritorijas plānojuma līdz 2030.gadam teritorijas izmantošanas un apbūves noteikumi un grafiskā daļa” izdošanu”, ar kuru apstiprināts Teritorijas plānojums līdz 2030.gadam un izdoti saistošie noteikumi Nr.4 “Salacgrīvas novada teritorijas plānojuma līdz 2030.gadam teritorijas izmantošanas un apbūves noteikumi un grafiskā daļa”. Paziņojums par Teritorijas plānojuma līdz 2030.gadam pieņemšanu oficiālajā izdevumā “Latvijas Vēstnesis” publicēts 2020.gada 2.martā, attiecīgi saistošie noteikumi stājās spēkā 2020.gada 3.martā.

2020.gada 1.jūnijā Salacgrīvas novada domē tika saņemts Vides aizsardzības un reģionālās attīstības ministrijas ministra rīkojums Nr.15-2/4906 “Par Salacgrīvas novada domes 2020.gada 19.februāra saistošo noteikumu Nr.4 “Salacgrīvas novada teritorijas plānojuma līdz 2030.gadam teritorijas izmantošanas un apbūves noteikumi un grafiskā daļa” darbības apturēšanu”.

2020.gada 15.jūnijā Salacgrīvas novada dome pieņēmusi lēmumu Nr.218 “Par Salacgrīvas novada domes 2020.gada 19.februāra saistošo noteikumu Nr.4 “Salacgrīvas novada teritorijas plānojuma līdz 2030.gadam teritorijas izmantošanas un apbūves noteikumi un grafiskā daļa”” atcelšanu un Salacgrīvas novada teritorijas plānojuma līdz 2030.gadam pilnveidošanu”, ar kuru atcelti 2020.gada 19.februāra saistošie noteikumi un uzsākta Teritorijas plānojuma 5.redakcijas izstrāde.

Saskaņā ar Salacgrīvas novada domes 2020.gada 19.novembra lēmumu Nr.414 “Par Salacgrīvas novada Teritorijas plānojuma līdz 2030.gadam 5. redakcijas apstiprināšanu un nodošanu publiskajai apspriešanai un institūciju atzinumu saņemšanai” **(**Protokols Nr.15; 3.§), apstiprināts Teritorijas plānojuma izstrādes vadītāja ziņojums; nodota Salacgrīvas novada Teritorijas plānojuma līdz 2030.gadam 5.redakcija publiskajai apspriešanai un institūciju atzinumu saņemšanai, nosakot publiskās apspriešanas termiņu 3 (trīs) nedēļas; nosūtīta Teritorijas plānojuma līdz 2030.gadam redakcija Vides aizsardzības un reģionālās attīstības ministrijai Lembužu ciema robežu izmaiņu apstiprināšanai.

Teritorijas plānojuma pilnveidotās 5 .redakcijas publiskā apspriešana.

Ņemot vērā epidemioloģiskos ierobežojumus Covid-19 ierobežošanai, plānošanas dokumenta publiskā apspriešana norisinājās laika posmā no 2021. gada 30.jūlijam līdz 2021.gada 20.augutam. Publiskās apspriešanas sanāksmes tika organizētas Ainažos, Salacgrīvā, Svētciemā un Liepupē. Individuālas tikšanās tika organizētas Salacgrīvā, Ainažos un Liepupē pašvaldības telpās.

Pēc Administratīvi teritoriālās novadu reformas, Salacgrīvas novada iekļaušanas Limbažu novadā, pamatojoties uz Limbažu novada domes 2021. gada 29. jūlija lēmumu Nr.75 “Par grozījumu Salacgrīvas novada domes 2014.gada 30.jūlija lēmumā Nr.263 “Par Salacgrīvas novada Teritorijas plānojuma 2016.-2027.gadam izstrādes uzsākšanu”, tika noteikts veikt grozījumus minētajam lēmumam, izsakot 2. punktu jaunā redakcijā: “2. Par Teritorijas plānojuma izstrādes vadītāju apstiprināt Limbažu novada pašvaldības Salacgrīvas administrācijas attīstības un teritorijas plānotāju un tika atcelts Salacgrīvas novada domes 2019.gada 20.marta lēmums Nr.114 “Par grozījumu Salacgrīvas novada domes 2014.gada 30.jūlija lēmumā Nr.263 “Par Salacgrīvas novada Teritorijas plānojuma 2016.-2027.gadam izstrādes uzsākšanu”” (protokols Nr.3; 2.§). Teritorijas plānojuma izstrādes vadītāja Limbažu novada pašvaldības Salacgrīvas administrācijas attīstības un teritorijas plānotāju Vineta Krūze.

Saskaņā ar Limbažu novada domes 2022. gada 28. aprīļa lēmumu Nr. 449 (protokols Nr.5, 92.) “Par Salacgrīvas novada teritorijas plānojuma līdz 2030.gadam 5.0 redakcijas un Vides pārskata pilnveidošanu” , tika noteiktspilnveidot Teritorijas plānojuma līdz 2030.gadam 5. redakciju un Vides pārskata projektu. Vides aizsardzības un reģionālās attīstības ministrija apstiprināja Lembužu ciema robežu izmaiņas. Tika nolemts veikt precizējumus izstrādātajā teritorijas plānojuma redakcijā, kā arī veikt precizējumus Vides pārskatā, novērst radušās neprecizitātes grafiskajā daļā, kas saistītas gan ar neprecīzu funkcionālā zonējumu robežu atspoguļojumu, gan aizsargjoslām.

Teritorijas plānojumā apdzīvojuma struktūra tiek saglabāta atbilstoši Attīstības stratēģijai, izdalītas 5 teritoriālās vienības: Salacgrīvas pilsēta, Ainažu pilsēta, Salacgrīvas pagasts, Ainažu pagasts un Liepupes pagasts. Salīdzinājumā ar iepriekšējo plānošanas periodu, būtiskākās izmaiņas ir saistītas ar novada ciemu robežu pārskatīšanu, kā rezultātā noteiktas nemainīgas Salacgrīvas pilsētas un Ainažu pilsētas robežas, noteiktas 10 ciemu (Svētciems, Lāņi, Mērnieki, Vitrupe, Vecsalaca, Korģene, Tūja, Lembuži, Liepupe un Jelgavkrasti) robežas, no tiem Lāņu un Lembužu ciemiem ir paplašinātas ciema robežas.

Vides pārskatā veikta datu precizēšana, atbilstoši institūciju atzinumos norādītajam un Teritorijas plānojumā veiktajām izmaiņām. Par Vides pārskatu saņemts 03.02.2020. Vides pārraudzības valsts biroja atzinums Nr 4-03/3 par 5. redakcijas vides pārskatu.
Ja atbilstoši MK noteikumu Nr. 157 "Kārtība kādā veicams ietekmes uz vidi stratēģiskais novērtējums" 21.punktā noteiktajam Teritorijas plānojumā nav veiktas būtiskas izmaiņas, Vides pārskatam atzinums nav jāpieprasa. Līdz ar to arī netiek veikta Vides pārskata publiskā apspriešana.

Teritorijas plānojumā noteiktie funkcionālie zonējumi nodrošinās gan ilglaicīgu teritorijas izmantošanu, gan pilnvērtīgu īpašuma izmantošanu.